Londona, augštāva dzīvoklis
baltas sienas, balts paklājs, balts kaķis
rīspapīra žalūzijas
modernā māksla un ambīcijas
mājas saimnieks ārsts
varens zellis ar praksi
ar draudzeni aktrisi
sens mūsu paziņa
kopā vienmēr būt prieks
uz pusdienām atnācām
piektais viesis nezināms
kopā nejaušības un pieklājības dēļ
jo meitene no Austrālijas
dzīvošot Londonas ziemeļos
esot māsa kādam
vai kāda radiniece
brīdī, kad iepazīstamies
esmu skaistuma satriekts
neapstrīdāmi ir glīta
ar tumšām acīm un matiem
bet kad apsēžas
kļūstu piesardzīgs
pamanu laumiņas spārna galu
uztetovētu populārajā vietā
pleca rajonā - derrière
kad viņa saka: "Esmu Strēlnieks"
atzīstu, ka man jau ir viedoklis
tas ir spriedumu pilns
kad viņa nosauc savu vārdu - Storm (Vētra)
saruna sākumā ir jautra un bezrūpīga
tomēr ilgi nav jāgaida, līdz Vētra sāk
"Jūs neko nevarat zināt"
"Zināšanas ir tikai viedokļi"
viņa apgalvo, baudīdama Cabernet Savignon
aci pret aci
ar dažām nepopulārām
manis izteiktām empīriskām piezīmēm
"Nav labs sākums", es nodomāju
pirmsvakariņu dzēriens
istabas otrā galā mana sieva
iepleš acis
klusējot lūdz: "Esi jauks!"
dzīvesbiedra brīdinājumu
nevajadzētu ignorēt
tāpēc atturos izjautāt Vētru
vai zināšanas ir tikpat ēteriskas
arī no rītiem
kad jāpieņem lēmums
vai iziet no mājas pa durvīm
vai otrā stāva logu
ēdiens ir gards un Vētra
izvairoties no gaļas
apmierināta sēž un ēd
tikmēr labais ārsts, viegli aizkaitināts
prātuļo par novecojušām medicīnas tēzēm
līdz Vētra pēkšņi apgalvo
"Cilvēka ķermenis ir mīkla!"
"Zinātne izgāžas"
"Kad mēģina skaidrot dvēseles dabu"
mājas saimniece lūkojas manī
abas ar manu sievu viņas zina
tūlīt sākšu vienu no dedzīgajām runām
nesākšu, manas lūpas ir slēgtas
vienkārši vēlos izbaudīt maltīti
Vētra sāk mani kaitināt
nav manos plānot sašūpot laivu
kļūst ar vien grūtāk
jo meteoroloģiskā vārda māsai
Vētrai mūsu kuģis nerūp
"Farmācijas kompānijas ir ļaunums"
"Tās rada atkarību no medikamentiem"
"Vienīgais, kas mūsu ķermenim ir vajadzīgs"
"Ir dabas līdzekļi"
"Farmācija ir amorāla un alkatīga"
"Kāpēc lietot medikamentus"
"Ja augi var palīdzēt"
"Kāpēc lietot ķīmiju"
"Ja homeopātiskie preperāti"
"Var dziedināt"
"Ir laiks atgriezties dzīvē"
"Pie dabiskām alternatīvām."
lai cik es ļoti cenšos
parādās maza plaisa
diplomātijas aizsprostā
"Būtībā", es sāku
"Alternatīvā medicīna", es turpinu
"Vai nu NAV pierādīts, ka strādā"
"Vai ir pierādīts, ka NEstrādā"
"Vai zini, kā sauc "alternatīvo medicīnu" "
"Kas strādā?"
"Medicīna."
"Tad sanāk, ka netici"
"NEVIENAM dabas līdzeklim?"
"Gluži pretēji, Vētra"
"Pirms nācu uz tēju"
"Izdzēru zāles"
"Kas gatavotas no vītola mizas"
"Pretsāpju līdzeklis gandrīz bez blaknēm"
"Tam ir savāds nosaukums"
"Mīļā, kā to sauca?"
"Maspirīns?"
"Baspirīns?"
"Ak, jā. Aspirīns!"
"Kuru par maksu"
"Iegādājos aptiekā"
debates uz brīdi apsīkst
saimniece novāc šķīvjus
atgriežas ar desertu
Vētra sparīgi turpina
"Šekspīrs pirmais to pateica"
"Debesīs un uz zemes ir vairāk lietu"
"Kā tavā prātā..."
"Zinātne ir veids, kā redzēt realitāti"
"Tā neizskaidro mīlestību un garīgumu"
"Kā zinātne skaidro pārdabiskas spējas?"
"Auras, pēcnāves dzīves, lūgšanu spēku?"
jūtu sevī
ka tas sākas
esmu kā trusis, noķerts
priekšējo lukturu gaismā
varbūt nepareizi citētais Hamlets
varbūt piektā vīna glāze
diplomātijas aizsprosts, vaidēdams sagrūst
aizkaitinājums, ko aizsprosts turēja
gāžas laukā
"Redzi, Vētra, negribu garlaikot"
"Bet nav tādas parādības kā auras!"
"Lasīt auras, līdzīgi kā lasīt prātus"
"Vai tējas lapas, zvaigznes, meridiānas"
"Šiem cilvēkiem nav tādu spēju"
"Viņi melo vai ir garīgi slimi"
"Tāpat kā tie, kuri dzird Dieva prasības"
"Vai dziednieki ar maģiskām rokām"
"Starp citu"
"Kāpēc mēs domājam, ka ir jēdzīgi"
"Izlikties, ka runā ar mirušo?"
"Vai viņi nav sagājuši sviestā?"
"Melot raudošai sievietei ar mirušu bērnu"
"Un stāstīt, ka dzirdi otru pusi?"
"Es uzskatu, kas tas ir slimi"
"Nav tādas lietas, kā pārdabiskas spējas"
"Ko mēs gribam pateikt?"
"Ka Hortons dzirdēja "Ko?"
"Ticam, ka rūķi nes dāvanas?"
"Ka Maiklam Džeksonam nebija operācijas?"
"Mūs izbrīna cirka triki?"
"Ka ticam, ka mirušie"
"Gribētu runāt"
"Ar kādu aktieri?"
bet ķircinātā Vētra
turpina bārstīt klišejas
kā no automāta
"Tu esi tik pārliecināts"
"Ar noslēgtu prātu"
"Tu uzzināsi"
"Ka ticība zinātnei un testiem"
"Ir akla"
"Kā jeb kura pārliecība"
"Ah, kāda ideja, ļauj padomāt"
"Ak, nē! Mana kļūda! Pilnīgs sviests!"
"Zinātne maina uzskatus, redz faktus"
"Ticība noliedz faktus, lai saglabātu Pārliecību"
"Ja parādīsi"
"Ka homeopātija strādā"
"Es mainīšu domas"
"Sajūsmā trīšos"
"Būšu satriekts"
"Bet skriešu un kliegšu"
"Brīnums! Izmetiet fiziku!"
"Ūdenim ir atmiņa!"
"Tas bezgalīgi atceras sīpola sulas pili"
"Bet aizmirst visus tajā bijušos sūdos!"
"Pārādi, ka un kā tas strādā"
"Kad atgūšos no šoka"
"Iegrebšu vārds "Savādi Gan" krāniņa galā"
visi blenž
esmu iereibis un ticis tik tālu
saprotu, ka nav vairs ko zaudēt
"Dzīve ir nezināmā pilna"
"Bet ir atbildes"
"Tās neatradīs cilvēki"
"Sēžot aplī"
"Izskatoties nopietni"
"Sakot - dzīve ir noslēpumaina"
"Sēdēsim un cerēsim"
"Piezvanīsim Pāvestam"
"Paskatīsimies Opru"
"Kā viņa intervē Čopru"
"Tad jau labāk skatīties Skubijs Dū"
"Varens šovs"
"Jo katrā baznīcā ar spoku"
"Vai skolā ar rēgu"
"Viņi skatījās, kas ir zem maskas"
"Kāds mērglis vai lubraks"
"Jo visā vēsturē"
"Katrs noslēpums"
"Reiz atklāts"
"Izrādījās Nav Brīnums"
"Vai doma, ka ir zināšanas"
"Biedē tevi?"
"Vai doma, ka vienā pēcpusdienā"
"Atbildi varēs atrast Wiki-triki-pēdījā"
"Biedē tevi?"
"Vai doma, ka nav pārdabiskā"
"Tik ļoti satrauc tevi"
"Ka labāk paliec miglā"
"Jo nespēj izmantot Google?"
"Vai ar to nepietiek?"
"Ar šo pasauli?"
"Tik skaistu un sarežģītu?"
"Neizmērojamu, dabisku pasauli?"
"Kāpēc tā nespēj noturēt uzmanību?"
"Ka piebāžām to pilnu ar izdomājumiem?"
"Ar lētiem Mītiem un Monstriem?"
"Ja tev patīk Šekspīrs"
"Ieklausies:"
"Zeltīt zeltu un krāsot liliju"
"Iesmaržināt vijolīti... ir reāli stulbi"
"vai kaut kā tā"
Un kā ar Luisu?
"Koki ir zaļi"
"Sarkanas rozes"
"Un ja vēlies"
"Dievināt Krišnu un Višnu"
"Izrādot savu pārākumu"
"Lai kā arī tu to sauktu"
"Lai būtu, dari tā!"
"Lūk, par ko es domāju:"
"Esmu sīks, nenozīmīgs, muļķa ogleklītis"
"Man ir viena dzīve, un tā ir īsa"
"Un nenozīmīga..."
"Bet pateicoties zinātnes sasniegumiem"
"Dzīvoju divreiz ilgāk kā mani senči"
"Divtik garāka dzīve"
"Divtik ilgāk mīlēt savu sievu"
"Divtik ilgāk baudīt draugus un vīnu"
"Baudīt ēdienu un pakašķēties"
"Ar izskatīgām hipijmeitenēm"
"Ar laumiņām uz mugurkaula"
"Un tauriņiem un krūtīm"
"Ja kādu aizskāru"
"Brīdi padomājiet un viss būs labi"
"Varam atgriezties laikā pirms 10 minūtēm"
"Ja pārdomājat."
.